Lav et referat af nedenstående tekst:

Tekst:
Det var lidt af et nytårsmirakel, der mødte Eva og Børge Sørensen, da de kom ud i stalden på årets sidste dag. Her havde en af deres otte køer fået ikke bare en, men hele tre kalve. Og det er ikke noget, der sker hver dag. Ifølge Landbrugsavisen sker det kun otte gange om året, at en ko i Danmark får trillinger. Hos ægteparret Sørensen er der endda tale om kødkvæg, hvilket gør fænomenet endnu sjældnere, for det er som regel malkekvæg, der får trillinger. - Det var noget af en overraskelse. Den sidste var lige kommet ud, da vi kom ned i stalden, siger Eva Sørensen, der sammen med sin mand har en gård udenfor Aars. Hun fortæller, at selv samme ko to gange før har fået tvillinger, men det er noget helt særligt med trillinger. Der er tale om to tyrekalve og en kviekalv. De er lidt mindre end de kalve, ægteparret tidligere har fået - mellem 60 og 65 centimeter måler de små søde dyr - men det ser Eva Sørensen kun som en fordel. - Jo større en kalv er, desto sværere er den at få i gang. De små er mere ivrige. De tre kalve skal blive hos deres mor i hvert fald det første halve år, og den ene kalv er allerede i gang med at die. Kalvene er af racen Zimmentaler. Se videoen af de tre søde kalve, der øver sig i at stå, her:

Referat:
Kun otte gange om året får en ko i Danmark trillinger.